text:
64/2017. (XI. 30.) HM utasítása a katonai toborzás rendjéről.
A jogalkotásról szóló 2010. évi CXXX. törvény 23. § (4) bekezdés c) pontja alapján a következő utasítást adom ki:
1. Általános rendelkezések 1. § (1) Az utasítás hatálya
a) a Honvédelmi Minisztériumra (a továbbiakban: HM),
b) a  honvédelemért felelős miniszter (a továbbiakban: miniszter) közvetlen alárendeltségébe tartozó
szervezetekre,
c) a Katonai Nemzetbiztonsági Szolgálatra (a továbbiakban: KNBSZ), valamint
d) a Magyar Honvédség (a továbbiakban: MH) katonai szervezeteire (a továbbiakban: honvédségi szervezetek)
[az a)–d) pontban foglaltak a továbbiakban együtt: honvédelmi szervezetek] terjed ki.
(2) Felkérem a HM Zrínyi Térképészeti és Kommunikációs Szolgáltató Közhasznú Nonprofit Korlátolt Felelősségű Társaság
(a továbbiakban: HM Zrínyi Nkft.) vezetőjét, hogy az utasításban foglalt feladatok végrehajtásában működjön közre.
2. § Az utasítás alkalmazásában hiányszakmának minősülnek azok a szakképzettségek, amelyek a Magyar Honvédségben
rendszeresített, munkaerőpiaci és toborzási szempontból nehezen feltölthető, speciális polgári végzettséghez kötött
beosztások ellátásához szükségesek.
2. A katonai toborzás rendeltetése és szervezete 3. § (1) A  katonai toborzás (a továbbiakban: toborzás) rendeltetése a  haderő igényeinek megfelelő számú, a  munkaköri
követelményeknek megfelelő, egészségileg, pszichikailag és fizikailag alkalmas, a katonai hivatás iránt elkötelezett,
megfelelően motivált, hivatásos, szerződéses és önkéntes tartalékos állomány utánpótlása.
(2) A toborzás fő feladata
a) az iskolarendszerű katonai képzés beiskolázási igényeinek és
b) a hivatásos, a szerződéses, valamint az önkéntes tartalékos állomány utánpótlásának
biztosítása.
(3) A  toborzási tevékenység – a  katonai oktatást is folytató intézményekben nem megszerezhető végzettséget
(a  továbbiakban: polgári végzettség) igénylő beosztások későbbi feltöltése érdekében – tanulók, hallgatók
kiválasztását is magába foglalja a honvédségi ösztöndíjszerződés megkötése céljából.
(4) A (2) bekezdésben meghatározott feladatok végrehajtására az MH katonai toborzó rendszert működtet, amely külső
és belső toborzást is végez.
4. § (1) A  hivatásos, a  szerződéses és az  önkéntes tartalékos állomány utánpótlását meghatározó alapelvek, valamint
a  toborzás közép- és hosszú távú irányelveinek kidolgozásáért a  HM Humánpolitikai Főosztály (a továbbiakban:
HM HPF) a felelős.
(2) A toborzás szakmai irányítását a Honvéd Vezérkar főnöke a toborzás központi irányító szerve útján látja el. A toborzás
központi irányító szerve a Honvéd Vezérkar (a továbbiakban: HVK) Személyzeti Csoportfőnökség (a továbbiakban:
HVK SZCSF).
(3) Az MH Hadkiegészítő, Felkészítő és Kiképző Parancsnokság (a továbbiakban: MH HFKP) a HVK SZCSF szakmai irányítása
és feladatszabása alapján irányítja és meghatározza a toborzók szakfeladatait.
(4) A  külső toborzási feladatok végrehajtásáért az  MH Katonai Igazgatási és Központi Nyilvántartó Parancsnokság
(a továbbiakban: MH KIKNYP) a felelős.
(5) A toborzási feladatok végrehajtásában részt vevő szervezetek az MH Egészségügyi Központ (a továbbiakban: MH EK),
a HVK Kiképzési és Oktatási Csoportfőnökség (a továbbiakban: HVK KIKOCSF), valamint a honvédségi szervezetek.
(6) A  toborzás kommunikációjának koordinálását a  HM Sajtófőnök (a továbbiakban: Sajtófőnök) irányításával a  HVK
Vezérkari Titkárság Kommunikációs Osztály (a továbbiakban: KO) látja el.
(7) A  toborzási rendszer működésével, fenntartásával összefüggő tárcaszintű koncepció kidolgozásában,
a szaktevékenység fejlesztésében, működtetésében és végrehajtásában részt vevő szervezetek együttműködnek.
(8) A KNBSZ-nél a toborzó tevékenységet a főigazgató saját hatáskörben szervezi. A KNBSZ személyügyi szerve a toborzó
tevékenységet – az utasítás rendelkezéseit is figyelembe véve – önállóan végzi.
(9) A  toborzás központi irányító szerve együttműködik a  KNBSZ személyügyi szervével, amennyiben a  KNBSZ-nek
a toborzó tevékenység során erre vonatkozó igénye keletkezik.
3. A toborzás fő célcsoportjai 5. § (1) A polgári végzettséget igénylő tiszti beosztások feltöltése érdekében a toborzás fő célcsoportjai
a) a  felsőoktatási intézmények felsőfokú alapképzésében, mesterképzésében vagy osztatlan képzésében
tanulmányokat folytató hallgatók, hiányszakma esetében ösztöndíjszerződés kötésének lehetőségével,
b) a belső toborzás során
ba) a szerződésük lejárta előtt álló tiszti állomány, más beosztásba helyezésük vizsgálata útján,
bb) az állománycsoport-váltáshoz meghatározott feltételeknek megfelelő hivatásos, szerződéses altiszti,
illetve legénységi állomány,
bc) az önkéntes tartalékos tiszti, altiszti, legénységi állomány és
bd) a  honvédelmi szervezetek személyi állományába tartozó kormánytisztviselők, közalkalmazottak és
munkavállalók,
c) a rendvédelmi szervek hivatásos állományának tagjai, valamint
d) a felsőfokú iskolai – egyetemi, főiskolai – végzettséggel rendelkező magyar állampolgárok.
(2) A honvéd tisztjelöltek utánpótlása érdekében a toborzás fő célcsoportjai
a) a  Kratochvil Károly Honvéd Középiskola és Kollégiumban, valamint más – középfokú képzést folytató –
köznevelési intézményekben tanulók, valamint
b) a belső toborzás során a középfokú végzettséggel rendelkező
ba) szerződéses altiszti és legénységi állomány,
bb) önkéntes tartalékos altiszti és legénységi állomány, továbbá
bc) a  honvédelmi szervezetek személyi állományába tartozó kormánytisztviselők, közalkalmazottak és
munkavállalók. (3) A polgári végzettséget igénylő altiszti beosztások feltöltése érdekében a toborzás fő célcsoportjai
a) a középfokú szakképzést folytató köznevelési intézmények tanulói, hiányszakma esetében ösztöndíjszerződés
kötésének lehetőségével,
b) a belső toborzás során ba) a szerződésük lejárta előtt álló altiszti állomány, más beosztásba helyezésük vizsgálata útján,
bb) az  altiszti állomány, önkéntes tartalékos altiszti, legénységi állomány, valamint a  honvédelmi
szervezetek személyi állományába tartozó kormánytisztviselők, közalkalmazottak és munkavállalók,
c) a rendvédelmi szervek hivatásos állományának tagjai, valamint
d) a középfokú végzettséggel rendelkező magyar állampolgárok.
(4) A honvéd altisztjelöltek utánpótlása érdekében a toborzás fő célcsoportjai
a) a  Kratochvil Károly Honvéd Középiskola és Kollégiumban, valamint más – középfokú képzést folytató –
köznevelési intézményekben tanulók, valamint
b) a belső toborzás során a középfokú végzettséggel rendelkező
ba) legénységi állomány,
bb) önkéntes tartalékos altiszti és legénységi állomány, továbbá
bc) a  honvédelmi szervezetek személyi állományába tartozó kormánytisztviselők, közalkalmazottak és
munkavállalók.
 (5) A szerződéses legénységi állomány biztosítása érdekében a toborzás fő célcsoportjai
a) a legalább alapfokú iskolai végzettséggel rendelkező magyar állampolgárok és
b) az önkéntes tartalékos legénységi állomány.
(6) Az önkéntes tartalékos katonai beosztások feltöltése érdekében a toborzás fő célcsoportjai
a) a hivatásos, szerződéses katonai állományból, valamint a rendvédelmi szervek hivatásos állományából kivált,
kiválni készülő magyar állampolgárok,
b) a felsőfokú képzést folytató intézmények hallgatói,
c) a középfokú köznevelési intézmények tanulói,
d) az önkéntes tartalékos szolgálatot vállaló magyar állampolgárok és
e) az önkéntes honvédelmi előképzettséget szerzett magyar állampolgárok.
4. Általános feladatok 6. § A HM HPF
a) a  hosszú távú utánpótlási létszámszükségletek, a  katonai alapkiképzés éves bevonulási igénye alapján
munkaerőpiaci elemzéseket végez, szükség esetén kutatást kezdeményez a lehetséges toborzási célcsoportok
meghatározása érdekében,
b) elemzi a tiszti, altiszti és legénységi állomány kiáramlásának okait, azok megszüntetésére irányuló javaslatokat
dolgoz ki,
c) figyelemmel kíséri az  MH hivatásos, szerződéses és önkéntes tartalékos állományának életpálya szerinti,
valamint kor- és rendfokozati struktúrában bekövetkező változásait, trendjeit, javaslatokat és programokat
dolgoz ki a hiányok kezelésére, a stratégiai szintű toborzási kérdésekre,
d) meghatározza a speciális polgári végzettséghez kötött beosztások betöltéséhez szükséges kompetenciákat,
e) együttműködési megállapodást készít elő a  kormányhivatalokkal és a  hiányszakmák esetében a  képző
intézményekkel,
f ) felügyeli az  MH HFKP által üzemeltetett MH Toborzó Honlap kialakításával és működtetésével kapcsolatos
feladatok végrehajtását, és
g) végzi az új toborzási eszközök, módszerek és lehetőségek bevezetésének vizsgálatát.
7. § A HVK SZCSF
a) a toborzási irányelvekkel összhangban, a honvédségi szervezetek létszámszükségleteinek figyelembevételével,
az éves be- és kiáramlási adatok elemzése alapján meghatározza az MH elérendő toborzási létszámát,
b) a humánstratégiával, a toborzás közép- és hosszú távú irányelveivel összhangban, a meghatározott alapelvek,
valamint a  prioritások figyelembevételével meghatározza az  elérendő célcsoportokat, a  kiemelt toborzási
feladatokat,
c) végrehajtja a toborzást szabályozó utasítások időszakos felülvizsgálatát,
d) felügyeli a toborzó szakállomány felkészítését, képzését,
e) a polgári felsőoktatási intézményekben hallgatói jogviszonyban állók és a szakképző iskolákban tanulmányokat
folytató tanulók részére honvédségi ösztöndíj pályázatokat hirdet,
f ) koordinálja a  meghirdetett pályázatokkal kapcsolatos feladatokat, és megköti a  honvédségi
ösztöndíjszerződéseket,
g) az MH HFKP által működtetett MH Toborzó Honlapon a hirdetés tervezetét jóváhagyja,
h) végrehajtja a  toborzó tevékenység ellenőrzését, ellenőrzi a  toborzásra vonatkozó jogszabályok, közjogi
szervezetszabályozó eszközök és belső rendelkezések betartását,
i) az éves be- és kiáramlás adatai, valamint az MH létszám szükségletei alapján, minden év szeptember 30-ig
meghatározza az  elsődlegesen feltöltendő beosztásokat, valamint kiadja az  egységes alapkiképzésre
vonatkozó éves bevonulási intézkedést,
j) a pályaalkalmassági vizsgálatok tervezéséhez az éves bevonulási intézkedést megküldi az MH EK részére,
k) a szolgálati viszony létesítésével kapcsolatos elemző, értékelő tevékenységet végez a honvédelmi szervezetek
jelentései alapján, melynek eredményét megküldi a HM HPF részére, valamint
l) irányítja a külső online karrierportállal kapcsolatos feladatok végrehajtását.
8. § A HVK KIKOCSF
a) a Honvéd Vezérkar főnöke éves kiképzési intézkedésének kiadásához megtervezi a  honvéd tisztjelöltek és
a  honvéd altisztjelöltek, továbbá a  szerződéses és az  önkéntes tartalékos állomány alapkiképzéseinek
időpontjait, helyszíneit, az egyes bevonulások alkalmával tervezhető keretlétszámokat, valamint
b) kidolgozza és összeállítja az  alapkiképzés végrehajtása alóli mentesítés feltételrendszerét, és kiadja
az alapkiképzés végrehajtása alóli mentesítésre vonatkozó állásfoglalást.
9. § A Sajtófőnök útján a KO
a) együttműködik az MH HFKP-val a meghatározott célcsoportok eléréséhez szükséges rendezvények tervének
elkészítésében,
b) együttműködésben a HM Zrínyi Nkft.-vel, koordinálja
ba) a HM szintű egységes toborzó kommunikáció kialakításával,
bb) a korszerű, megújult szóróanyagok, toborzó filmek készítésével,
bc) a társadalmi célú reklámfilmek készítésével és
bd) a katonák életét bemutató kisfilmek készítésével
kapcsolatos feladatok végrehajtását,
c) kommunikációs üzenetek kialakításával támogatja a toborzást,
d) a  költségvetésben címzetten, önálló címrendkódon megtervezi a  toborzó tevékenységet biztosító
kommunikációs költségvetési előirányzatokat, és
e) segíti a toborzó állomány kommunikációs felkészítését.
10. § Az MH HFKP
1. a HVK SZCSF szakmai irányítása és feladatszabása alapján meghatározza és vezeti a toborzás szakfeladatait,
2. a szakmai elöljáró által meghatározott prioritások alapján éves célfeladatokat határoz meg a  végrehajtó
szervezetnek, figyelemmel a kiképzési kapacitások hatékony kihasználására,
3. elemzi az elért eredményeket, amelyek alapján – szükség esetén – módosítja a rövid távú célokat, akadályozó
tényezők esetén – a szakmai elöljáró egyetértésével – kezdeményezi a szabályozó rendszer, a kommunikációs
tevékenység, a külső és a belső tényezők befolyásolását segítő módosításokat,
4. elemzi a toborzó tevékenység eredményeit és gyakorlati tapasztalatait, melyeket megküld a szakmai elöljáró
részére,
5. minden év december 15-ig jóváhagyja az  MH KIKNYP által elkészített éves toborzó tervet és megküldi
a HVK SZCSF-nek,
6. az MH KIKNYP által elkészített éves toborzó tervben meghatározott toborzási létszámszükséglet, illetve
a  kiemelt célcsoportok ismeretében – a  szakmai elöljáró véleményezését követően – javaslatot tesz
a Sajtófőnöknek a kommunikációs és marketing terv kialakításához,
7. működteti és folyamatosan karbantartja az MH Toborzó Honlapot,
8. részt vesz a tervezésben, és ellenőrzi az egységes alapkiképzésre történő bevonulásokat,
9. a szerződéses pályakezdők alapkiképzésre történő bevonultatását előzetesen egyezteti a  honvédelmi
szervezetekkel,
10. szervezi a honvéd tisztjelölt- és a honvéd altisztjelölt-képzésre jelentkezők pályára irányítását,
11. a területi és a  regionális toborzó kampányokhoz a  szükséges feltételeket biztosítja, alárendelt katonai
szervezetei erőforrásainak toborzásba történő bevonásáról saját hatáskörben dönt,
12. az egyénileg jelentkezők – önéletrajzot benyújtók – részére beosztások keresését végzi,
13. tervezi, szervezi és végrehajtja a  toborzó szakállomány időszakos felkészítését és ellenőrzi a  toborzó
szakanyagok felhasználását,
14. a toborzó rendezvények szervezése és lebonyolítása érdekében megszervezi az együttműködést a honvédelmi
szervezetek között,
15. együttműködik a toborzásban érintett közigazgatási szervekkel, köznevelési intézményekkel és felsőoktatási
intézményekkel, a toborzást támogató civil szervezetekkel, továbbá
16. elkészíti és a szakmai elöljáró egyetértésével kiadja a toborzás egyes részfolyamataihoz a végrehajtást segítő,
részletes útmutatót. 11. § (1) Az MH KIKNYP a toborzási feladatait az MH HFKP feladatszabása alapján, a szervezetében rendszeresített területileg
illetékes katonai igazgatási szervei útján hajtja végre, amelynek során
a) elkészíti a  meghatározott célcsoportok eléréséhez szükséges kommunikációs tervet, és szolgálati úton
felterjeszti a KO részére,
b) megtervezi az éves toborzó- és rendezvénytervet, melyet jóváhagyásra felterjeszt az MH HFKP parancsnoka
részére,
c) megszervezi és végrehajtja az  éves toborzási tervben, valamint az  egyedi döntések alapján meghatározott
toborzási feladatokat,
d) végrehajtja az  MH HFKP által jóváhagyott regionális toborzó kampányokat, jelentésben elemzi, értékeli
az ideiglenes mobil toborzó csoportok toborzó tevékenységének eredményességét, módszereit, tapasztalatait,
ezek alapján, szolgálati úton javaslatot tesz a toborzás hatékonyságát növelő módszerekre a HVK SZCSF részére,
e) szervezi és végrehajtja az alapkiképzésre tervezett katonai szolgálatra jelentkezők bevonultatását,
f ) a bevonulás napján jelentést terjeszt fel elektronikusan a bevonult állomány létszámadatairól a HVK SZCSF
részére,
g) a külső online állásportálon keresztül beérkezett önéletrajzokat feldolgozza,
h) az MH Toborzó Honlapon megjelenő hirdetésekre beérkezett pályázatokat feldolgozza,
i) a területi, illetve regionális toborzó kampányokat, rendezvényeket a  jóváhagyott toborzó terv vagy egyedi
döntés alapján szervezi, koordinálja és végrehajtja, valamint
j) a honvédelmi szervezetek által a  HM Költségvetés Gazdálkodási Információs Rendszer toborzó moduljába
feladott, feltölthető beosztásokat gyűjti, és kiajánlásra továbbítja a  területileg illetékes katonai igazgatási
szervek felé.
(2) A HVK SZCSF által meghatározott célcsoportok és prioritás figyelembevételével az MH KIKNYP minden év november
30-ig elkészíti a következő évre vonatkozó toborzási tervet,
amely tartalmazza különösen
a) a toborzási szükségletet,
b) a bevonulások időpontjait,
c) megyei bontásban az iskolalátogatási tervet és
d) a különböző szakmai rendezvényeken, állásbörzéken való megjelenések tervét.
12. § Az MH EK
a) szakmai feladatként végzi a  szerződéses katonai szolgálatra, az  önkéntes tartalékos katonai szolgálatra,
a katonai oktatási intézményi tanulmányokra jelentkező, illetve a honvédségi ösztöndíj-pályázatot benyújtó
jelöltek egészségi, pszichikai és fizikai alkalmasságának vizsgálatát és minősítését, valamint
b) összeállítja a következő évre vonatkozó alkalmassági vizsgálatok ütemezését az éves bevonulási intézkedés
alapján.
13. § A honvédelmi szervezetek
a) minden év szeptember 1-jéig szolgálati úton felterjesztik a  HVK SZCSF részére a  feltöltetlen beosztások
jegyzékét, a feltöltésre tervezett beosztások fontossági sorrendjének megjelölésével,
b) az MH HFKP felkérése alapján közreműködnek a toborzó rendezvények lebonyolításában,
c) a toborzási létszámszükséglet megállapításához, saját szervezetükre vonatkozóan folyamatosan napra készen
tartják a HM Költségvetés Gazdálkodási Információs Rendszer toborzó modulját,
d) együttműködnek az MH KIKNYP területileg illetékes katonai igazgatási szerve által kezdeményezett regionális
toborzó rendezvények megszervezésében és lebonyolításában, és
e) naprakészen tartják a szervezetüket bemutató, a HM Zrínyi Nkft. által rendszeresen kiadott toborzó anyagokat.
5. Belső toborzás 14. § A HVK SZCSF
a) irányítja a belső toborzási rendszert,
b) a feladatok ellátását veszélyeztető hiányokkal küzdő szakterületek beosztásainak feltöltése érdekében
folyamatosan figyelemmel kíséri az egyes állománycsoportba tartozók végzettségét, képzettségét,
c) az állomány b)  pont szerinti beosztások követelményeinek megfelelő végzettségű, képzettségű tagjait
tájékoztatja az áthelyezés vagy állománycsoport-váltás lehetőségéről,
d) szükség esetén a b) pont szerinti beosztásokra belső pályázatot ír ki, továbbá
e) koordinálja a közigazgatási tartalékállományban lévők beosztásba helyezését, kiválasztását.
15. § A honvédelmi szervezetek
a) az MH KIKNYP-vel együttműködve, az állomány utánpótlása érdekében – a szerződéses állomány körében –
folyamatos toborzást végeznek,
b) tervezik a legénységi állomány altiszti beosztásba történő kinevezését,
c) a feladatok ellátását veszélyeztető hiányokkal küzdő szakterületeik beosztásainak feltöltése érdekében
folyamatosan vizsgálják – állományukra vonatkozóan – az egyes állománycsoportba tartozók végzettségét,
képzettségét, és erről szolgálati úton jelentés terjesztenek fel a HVK SZCSF részére,
d) előre nem láthatóan felmerülő szakemberhiány esetén azonnal tájékoztatják az  MH HFKP-t, a  feltöltendő
beosztásra vonatkozó követelmények és az  aktuális munkaköri leírás egyidejű megküldése mellett, az  MH
Toborzó Honlapon a HVK SZCSF jóváhagyásával történő megjelentetés érdekében,
e) a szolgálati viszony megszűnése, megszüntetése előtt legkésőbb 60 nappal tájékoztatják az állomány tagját
az  önkéntes tartalékos katonai szolgálatvállalás lehetőségéről, illetve nyilatkoztatják az  önkéntes tartalékos
szolgálat vállalásáról,
f ) a szolgálati út betartásával, negyedévente, a  negyedév lejártát követő hónap 10. munkanapjáig jelentést
terjesztenek fel a HVK SZCSF részére a szolgálati viszony létesítésének tapasztalatairól, és
g) a szolgálati feladatok ellátását veszélyeztető hiány esetén soron kívül jelentik a HVK SZCSF részére a feltöltendő
beosztást, a külső online állásportálon soron kívül történő meghirdetés érdekében.
6. Az alkalmasságvizsgálat végrehajtása 16. § Az MH EK
a) útmutatót, segédanyagot készít a toborzást végzők részére a hatékony kiválasztás érdekében,
b) elkészíti az alkalmassági vizsgálatok menetének leírását, meghatározza a vizsgálatok elvégzéséhez szükséges
dokumentumokat, valamint változás esetén aktualizálja azokat,
c) a kiképzést végrehajtó katonai szervezettel együttműködve koordinálja az érintettek alkalmassági vizsgálaton
való részvételét,
d) a bevonuláshoz szükséges háziorvosi igazolás alapján elkészíti a  szerződéses szolgálati viszony létesítésére
vonatkozó javaslatot, majd ezt követően végrehajtja a katonai szolgálatra jelentkezők alkalmasságvizsgálatát
és minősítését, valamint
e) előre nem láthatóan felmerülő szakemberhiány esetén, előzetes egyeztetést követően, a  legrövidebb időn
belül végrehajtja a kiválasztott személyek alkalmasságvizsgálatát.
7. Szolgálati viszony létesítésével kapcsolatos feladatok 17. § (1) A honvédelmi szervezetek a szolgálati viszony létesítésével kapcsolatos eljárás keretében
a) a toborzók által megküldött, 1. melléklet szerinti jelentkezési – regisztrációs – lap alapján előkészítik a katonai
szolgálatra jelentkezők fogadását vagy elutasítását tartalmazó állományilletékes parancsnoki döntést,
b) a tiszti, altiszti beosztásba katonai szolgálatra jelentkező fogadása esetén a beosztás tervezési lapot megküldik
az MH KIKNYP területileg illetékes katonai igazgatási szerve részére,
c) a korábban hivatásos vagy szerződéses szolgálatot teljesített jelentkezők személyi anyaggyűjtőjét – az érintett
nyilatkozata alapján – kikérik az MH központi irattárazásra kijelölt szervétől, és
d) a legénységi beosztásba katonai szolgálatra jelentkező fogadása esetén a  jelentkezési lapnak a  pályázott
beosztással kapcsolatos – különösen a beosztás megnevezésére és a munkakör azonosító kódra vonatkozó –
adatait kitöltik.
(2) A honvédelmi szervezetek által elutasított katonai szolgálatra jelentkezőkről az MH KIKNYP negyedévente, a negyedév
lejártát követő hónap 10. munkanapjáig jelentést terjeszt fel a HVK SZCSF részére.
(3) Közvetlenül a honvédségi szervezeteknél katonai szolgálatra jelentkezők esetében az adott honvédségi szervezet
a) megvizsgálja, hogy a jelentkezőnek a honvédségi szervezetnél biztosítható-e megfelelő beosztás, legénységi
beosztás esetében haladéktalanul megküldi a  jelentkezési – regisztrációs – lapot az  MH KIKNYP területileg
illetékes katonai igazgatási szerve részére,
b) ha a szerződéses tiszti, altiszti beosztásba jelentkező részére megfelelő beosztás biztosítható, szükség esetén
személyi beszélgetést hajt végre, elkészíti a beosztás tervezési lapot, és azt megküldi az MH KIKNYP területileg
illetékes katonai igazgatási szerve részére a felvételi eljárás megindítása céljából, továbbá
c) ha megfelelő beosztás nem biztosítható, a jelentkezőt a lakóhelye szerint az MH KIKNYP területileg illetékes
katonai igazgatási szervéhez irányítja más honvédelmi szervezetnél történő alkalmazás vizsgálata céljából.
8. A bevonultatás végrehajtása 18. § Az MH KIKNYP
a) összegyűjti és az alapkiképzésre történő bevonulás – az alapkiképzés végrehajtása alól mentesítettek esetében
a szolgálati viszony létesítése – előtt legkésőbb 5 munkanappal megküldi az érintett honvédelmi szervezetek
számára a szerződéses katonai szolgálatra jelentkezők állományba vételéhez szükséges okmányokat,
b) megszervezi és végrehajtja az alapkiképzésre kijelölt katonai szervezetekhez történő bevonultatást és átadást,
c) megszervezi és végrehajtja az  alapkiképzés végrehajtása alóli mentesítéssel rendelkező katonai szolgálatra
jelentkezők honvédelmi szervezetekhez történő közvetlen bevonultatását, átadását, és
d) jelentést terjeszt fel közvetlenül a bevonultatást követő munkanapon a bevonult állomány statisztikai adatairól
a HVK SZCSF részére. 19. § A honvédelmi szervezetek
a) a katonai szolgálatra jelentkezőkkel az alapkiképzésre történő bevonultatáskor a szerződéses szolgálati viszony
létesítéséhez lefolytatják az  állományba vételi eljárás keretébe tartozó, jogszabályban meghatározott
személyügyi feladatokat, valamint
b) az alapkiképzés alól mentesítetteket állományba veszik és 5 munkanapon belül megküldik az  állományba
vettek névjegyzékét az MH KIKNYP területileg illetékes katonai igazgatási szerve részére.
20. § Az MH HFKP ellenőrzi a szerződéses katonai szolgálatra jelentkezők bevonultatásának végrehajtását.
21. § Az MH Altiszti Akadémia (a továbbiakban: MH AA), illetve az alapkiképzés végrehajtására kijelölt katonai szervezet
az alapkiképzés gyakorlati részének megkezdését követő 3 napon belül jelentést készít a HVK SZCSF részére a bevonult
állomány létszámáról, valamint az  alapkiképzés befejezését követően – a  kiválás okainak megjelölésével –
az alapkiképzés alatt kiváltakról.
9. A katonai szolgálatra jelentkezők felvételével összefüggő egyéb feladatok
22. § (1) Az MH KIKNYP területileg illetékes katonai igazgatási szerve az 1. melléklet szerinti jelentkezési – regisztrációs – lap
alapján dokumentálja a katonai szolgálatra jelentkezők adatait. A jelentkezési lap formátuma az MH Toborzó Honlapon
elektronikusan is kitölthető.
(2) A  jelentkezés az  MH AA Honvéd altiszt iskolarendszerű, két éves katonai szakképzésére a  2.  melléklet szerinti
jelentkezési lapon történik.
(3) A  korábban hivatásos vagy szerződéses szolgálatot teljesített jelentkezők személyi anyaggyűjtőjét a  tervezett
szolgálati hely szerinti állományilletékes parancsnok kérelmére az  MH központi irattározásra kijelölt szerve
8  munkanapon belül kiadja. A  kérelemhez csatolni kell a  jelentkezőnek az  adatok kiadásához való hozzájáruló
nyilatkozatát.
(4) Az MH KIKNYP – a MÁV-Start Vasúti Személyszállító Zártkörűen Működő Részvénytársasággal megkötött szolgáltatási
szerződés alapján – a  jelentkezőnek az  alapkiképzést végrehajtó vagy a  honvédelmi szervezethez való közvetlen
bevonulása céljából történő megjelenésére felhívás kibocsátásával intézkedik. A  felhívás bemutatásával
a  személyazonosító okmánnyal történő személyazonosítást követően a  közösségi közlekedéssel megvalósuló,
a felhívás szerinti helyre történő utazás a jelentkező részére térítés nélkül vehető igénybe.
23. § A HVK SZCSF hajtja végre a 22. § (4) bekezdése szerinti felhívás HM VGH általi elszámolásának leigazolását.
10. A jelentések rendje 24. § Az  MH KIKNYP évente január 31-ig éves jelentést készít az  előző évi toborzási feladatok végrehajtásáról, valamint
a  toborzó rendszer működtetésének költségvetésére vonatkozó tervezési és teljesítési adatok alakulásáról,
elemzéséről, melyet szolgálati úton a HVK SZCSF részére megküld a tárgyév február 5-ig.
25. § Az  MH EK évente január 25-ig tájékoztatja a  HVK SZCSF-et a  hivatásos, a  szerződéses és az  önkéntes tartalékos
állomány utánpótlása érdekében az előző évben végzett alkalmassági vizsgálatok eredményéről és tapasztalatairól.
26. § A  HVK SZCSF elemzi, értékeli és összegzi a  toborzó munka tapasztalatait, javaslatokat dolgoz ki a  toborzás
hatékonyságának növelésére, a tapasztalatokról és a javaslatokról minden év február 20-ig jelentést tesz a Honvéd
Vezérkar főnöke részére.
11. Záró rendelkezés 27. § Ez az utasítás a közzétételét követő napon lép hatályba.
Dr. Simicskó István s. k.,
 honvédelmi miniszter


type: legislation

jurisdiction: Hungary

text:
12/2010. (II. 18.) OGY határozata dr. Szabó Zoltán országgyűlési képviselő mentelmi ügyében.
A Magyar Köztársaság Országgyűlése dr. Szabó Zoltán országgyűlési képviselő mentelmi jogát a Pesti Központi
Kerületi Bíróság 16. B.28.395/2009/6-I. számú megkeresésével érintett ügyben nem függeszti fel.
Dr. Katona Béla s. k.,
az Országgyűlés elnöke


text:
11/2017. (VIII. 11.) IM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében kapott felhatalmazás alapján a következő utasítást adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII. törvény (a továbbiakban: Ksztv.) 38. § (2) bekezdése alapján dr. Baranyai Gábort 2017. szeptember 16. napjától
a határokkal osztott természeti erőforrások fenntartható használatáért felelős miniszteri biztossá nevezem ki.
2. § (1) A  miniszteri biztos tevékenységét az  igazságügyi miniszter az  európai uniós és nemzetközi igazságügyi
együttműködésért felelős államtitkár útján irányítja.
(2) A  miniszteri biztos a  Ksztv. 38.  § (6)  bekezdése szerinti díjazásra és a  Ksztv. 38.  § (6)  bekezdésében hivatkozott
kormányrendelet szerinti juttatásokra jogosult.
(3) A  miniszteri biztos munkájának és feladatainak ellátása érdekében a  Miniszteri Kabinetben önálló szervezeti
egységként egyfős titkárság működik.
3. § (1) Ez az utasítás 2017. szeptember 16-án lép hatályba.
 (2) Hatályát veszti a miniszteri biztos kinevezéséről szóló 3/2017. (II. 27.) IM utasítás.
Dr. Trócsányi László s. k.,
 igazságügyi miniszter